Ораондар

Ораондар дхангар (өз атауы - курух) — Үндістанның Чхота Нагпур үстіртінде тұратын халық.
Ораондардың шағын топтары Орисса, Батыс Бенгалия, Ассам штаттарында, сонымен қатар Бангладеште тұрады. Жалпы саны 2 миллионнан асады.

 Тілі 
Тілі - дравид тілдеріне жататын курух тілі.

 Діні 
Сенушілердің көпшілігі дәстүрлі нанымдарды ұстанады, кей бөлігі христиандар.

 Кәсібі 
Негізгі дәстүрлі кәсібі — егіншілік (кейбір таулы және орманды аймақтарда шабу). Негізгі дақыл – күріш. Қосалқы мал шаруашылығымен (асыл тұқымды ешкі, қой, шошқа, құс), аңшылық, балық аулау, терушілікпен айналысады. Орондардың бір бөлігі плантацияларда, шахталарда, жол құрылысында, қызмет көрсету саласында жұмыс істейді.

 Тұрмыс салты 
Ауылдарды кеңес (панчаят) басқарады, басшысы - махато, бірнеше ауылдар панчаят басқаратын парха бірлестігін құрайды. Әр ауылда мұрагерлік мәртебесі бар діни қызметкер бар (пахан). Бойдақ ерлер мен әйелдер үйлері (думкхурия), тотемдік босану жүйесі, тотемдік ата – бабаларға құрбандық шалу (көбінесе маймыл) орындары бар.

 Елді мекендері мен дәстүрлі баспаналары 
нобай|оңға|200px|Сархул биі 
Олар ауылдарда тұрады. Дәстүрлі тұрғын үйлері төртбұрышты, қабырғалары балшықпен қапталған қаңқалы, төбесі жабынқыш немесе сабанмен жабылған, қосымша пальма жапырақтарынан тоқылған шаруашылық ғимараттары бар.

 Дәстүрлі киімдері 
Дәстүрлі ерлер киімі – дхоти, әйелдердікі – сарилердің ең қарапайым түрлері.

 Фольклоры 
Ежелден бері ораон халқы халық әндеріне, билеріне және ертегілеріне, сондай-ақ дәстүрлі музыкалық аспаптарға бай. Қоғамдық іс-шаралар мен фестивальдарда орындалатын билерге ерлер де, әйелдер де қатысады. Мандар, Нагара және Картал негізгі музыкалық аспаптар болып табылады.
Әндері "Данди" деп аталады, кейбір халықтық билері - соғыс билері (екі жұптың арасында), карма биі (карам данди), кхадди немесе сархул биі, пхагу, джадур, джагра, матха, бенджа нална (үйлену биі) және Чали (аула биі).

 Сілтеме 


 Дереккөздер 

Санат:Үндістан этникалық топтары